Υπερβατικός διαλογισμός

Ιστορική διαδρομή

Στις 29 Ιανουαρίου του 1959, ο Μαχαρίσι Μαχές Γιόγκι επισκέφθηκε για πρώτη φορά τις Ηνωμένες Πολιτείες ξεκινώντας από το Σαν Φρανσίσκο. Ήταν η δεύτερη ήπειρος που επισκέφθηκε στο παγκόσμιο ταξίδι του για την διάδοση του Υπερβατικού Διαλογισμού στον κόσμο. Ο Μαχαρίσι έδωσε διαλέξεις σε εκατοντάδες ανθρώπους κατά τη διάρκεια της δίμηνης παραμονής του και πολλοί έμαθαν την τεχνική του. Το San Francisco Chronicle κάλυψε μια από τις διαλέξεις του Μαχαρίσι και δημοσίευσε το πρώτο άρθρο σχετικά με τη τεχνική του Υπερβατικού Διαλογισμού στην Αμερική. 
Το μήνυμα του Μαχαρίσι ήταν απλό και άμεσο, πως η ζωή είναι ευδαιμονία και πως το άτομο γεννιέται για να την απολαύσει. Δίδαξε πως μέσα στον καθένα υπάρχει μια απεριόριστη δεξαμενή ενέργειας, νοημοσύνης και ευτυχίας και ο υπερβατικός διαλογισμός δόθηκε ως μια απλή και αβίαστη διαδικασία για να έρθει κανείς σε επαφή μαζί της. Η τεχνική ήταν τέτοια ώστε να μπορεί να μαθευτεί εύκολα από τον καθένα και απευθυνόταν σε οποιαδήποτε ηλικία, πολιτισμό, θρησκεία, ή εκπαιδευτικό υπόβαθρο. 
Τον καιρό εκείνο δεν υπήρχε στις Ηνωμένες Πολιτείες άλλος δάσκαλος της τεχνικής του υπερβατικού διαλογισμού, και κανένα κέντρο διαλογισμού. Μετά από το Σαν Φρανσίσκο, ο Μαχαρίσι πέρασε αρκετούς μήνες στο Λος Άντζελες και κατόπιν ταξίδεψε προς τη Νέα Υόρκη. Από τη Νέα Υόρκη, ο Μαχαρίσι πήγε στην Αγγλία, τη Γερμανία, την Ελλάδα, και σε όλο τον κόσμο. Ο υπερβατικός διαλογισμός άρχισε να διαδίδεται σε απλούς και σταθερούς ρυθμούς. Κατόπιν ξαφνικά, με την πρώτη δημοσίευση της επιστημονικής έρευνας για την τεχνική, ο υπερβατικός διαλογισμός κέρδισε παγκόσμια αναγνώριση. 
Η πρώτη μελέτη για την τεχνική του υπερβατικού διαλογισμού πραγματοποιήθηκε στο Πανεπιστήμιο της Καλιφόρνια στο Λος Άντζελες το 1968 από το φυσιολόγο Robert Keith Wallace. Με τη διατριβή του, "Τα φυσιολογικά αποτελέσματα του Υπερβατικού Διαλογισμού: Ένα προτεινόμενο 4ο σημαντικό επίπεδο της συνειδητότητας", πήρε τον τίτλο Ph.D, και τα συμπεράσματά του δημοσιεύθηκαν στο επιστημονικό περιοδικό Science και Scientific American. Αυτό ενέπνευσε επίσης μια τεράστια άνοδο της έρευνας στα αποτελέσματα του υπερβατικού διαλογισμού.  
Περισσότεροι από έξι εκατομμύρια άνθρωποι παγκοσμίως -συμπεριλαμβανομένων περισσότερων του ενός εκατομμυρίου ανθρώπων στις Ηνωμένες Πολιτείες- από κάθε επάγγελμα, ηλικία, εκπαιδευτικό υπόβαθρο, και θρησκεία ασκήθηκαν στον υπερβατικό διαλογισμό. Η τεχνική έχει μαθευτεί από πάνω από 6.000 ιατρούς στις ΗΠΑ και από δεκάδες χιλιάδες ανώτερους υπάλληλους, διευθυντές, και υπάλληλους μεγάλων εταιριών και μικρών επιχειρήσεων στην ΗΠΑ και σ’ όλο τον κόσμο.

Πρακτική του  Υπερβατικού Διαλογισμού

Ο Υπερβατικός Διαλογισμός ασκείται για δεκαπέντε έως είκοσι λεπτά δύο φορές καθημερινά ενώ κάποιος κάθεται άνετα με τα μάτια κλειστά. Κατά τη διάρκεια της πρακτικής, ο νους και το σώμα κατασταλάζουν για να δοκιμάσουν μια κατάσταση ήρεμης εγρήγορσης. Δεδομένου ότι ο νους προσλαμβάνει την εμπειρία της πλήρους σιγής, το σώμα αποκτά βαθιά ξεκούραση. Σε αυτή την πιο πάγια κατάσταση της συνειδητοποίησης του εαυτού, ο νους ξεπερνά όλη τη διανοητική δραστηριότητα για να δοκιμάσει την απλούστερη μορφή συνειδητοποίησης, την «υπερβατική συνείδηση». 
Η επιστημονική έρευνα έχει δείξει ότι η εμπειρία της Υπερβατικής Συνείδησης συσχετίζεται με μεγαλύτερη δημιουργικότητα, βελτιωμένη εκμάθηση, υψηλότερο δείκτη νοημοσύνης, καλύτερους βαθμούς, υψηλότερο ηθικό, αυξανόμενη συνοχή και τάξη στον νου, και βελτίωση της νευρολογικής λειτουργίας του σώματος. Είναι φυσικός, εύκολος και αβίαστος στην εξάσκηση του, και μπορεί μόνο να διδαχτεί προσωπικά από έναν δάσκαλο του υπερβατικού διαλογισμού. Ακολουθώντας την Βεδική παράδοση διδασκαλίας η τεχνική δεν μπορεί διδαχτεί από μία βιντεοταινία, μαγνητοταινία, ή βιβλίο.